27.12.2022
FI
Euroopan unionin virallinen lehti
C 493/157 Keskiviikko 8. kesäkuuta 2022
26.
suhtautuu myönteisesti alusten omistajien maksuja koskeviin uusiin sääntöihin ja toivoo, että tämä ja muut pöytäkirjaan tehdyt parannukset, mukaan lukien EU:n alusten mahdollisuus purkaa saaliinsa muissa kuin Mauritanian satamissa poikkeuksellisissa olosuhteissa, johtavat käytettävissä olevien kalastusmahdollisuuksien tehokkaampaan hyödyntämiseen; 27. pitää myönteisenä ja katsoo, että pöytäkirjan nojalla kalastavien pelagisten pakastustroolareiden ja katkarapualusten unionin laivanvarustajien olisi osallistuttava luontoissuorituksena kalan jakamiseen sitä tarvitseville henkilöille varaamalla kaksi prosenttia kalastusmatkan lopussa jälleenlaivatuista tai puretuista pelagisista saaliistaan kansalliselle kalanjakeluyh­ tiölle (Société nationale de distribution de poisson); panee merkille, että paikallinen kalankulutus on lisääntymässä Mauritaniassa; kehottaa komissiota ja Mauritanian viranomaisia varmistamaan, että tämä jakelu todella saavuttaa väestön eikä päädy kalajauhotehtaisiin; 28. korostaa sitoutumista ILO:n periaatteiden ja oikeuksien täytäntöönpanoon kaikkien EU:n alusten kalastajien osalta syrjinnän poistamiseksi työssä ja ammatissa; katsoo, että tätä täytäntöönpanoa olisi valvottava tiiviisti; 29. on tyytyväinen siihen, että EU:n aluksille on palkattu päteviä mauritanialaisia kalastajia, joilla on ILO:n normien ja sosiaaliturvan mukaiset sopimukset; kehottaa tehostamaan toimia harjoittelijoiden palkkaamiseksi, jotta voidaan lisätä ammattitaitoisten henkilöiden määrää alakohtaisessa ohjelmassa; 30. kehottaa komissiota sisällyttämään kestävää kalastusta koskevat kumppanuussopimukset keskeiseksi osaksi EU:n ja Afrikan kumppanuutta; 31.
pitää myönteisinä Mauritaniassa EU:n kehitysavulla rahoitettuja hankkeita, kuten Promopeche-hanketta, jolla pyritään luomaan työpaikkoja ja kouluttamaan nuoria pienimuotoisen kalastuksen alalla; kehottaa komissiota parantamaan kestävää kalastusta koskevan kumppanuussopimuksen ja YK:n kestävän kehityksen tavoitteiden yhteensovittamista ja johdonmukaisuutta; 32. korostaa, että kalastus, myös pienimuotoinen kalastus, on Mauritanian talouden tärkeä ala ja olennaisen tärkeä maan talouskehityksen, elintarviketurvan, ravitsemuksen ja erityisesti naisten ja nuorten työllisyysmahdollisuuksien kannalta sekä osallistavan ja kestävän talouskehityksen varmistamiseksi kaikille; tukee siksi toimenpiteitä, joilla lisätään merkittävästi paikallisten toimijoiden, myös pienten perheyritysten ja rannikkoyhteisöjen, kykyä selviytyä ilmastonmuutoksen ja rannikoiden eroosion seurauksista; korostaa, että kalastukseen tehtävien investointien on oltava selkeästi YK:n kestävän kehityksen tavoitteiden mukaisia eivätkä ne saa vaarantaa rannikkoyhteisöjen tarpeita; vaatii, että Mauritanian kanssa tehdyn uuden sopimuksen mukainen taloudellinen korvaus olisi jaettava siten, että otetaan huomioon rannikkoyhteisöjen perustavanlaatuinen rooli; 33. kehottaa edistämään paikallista ja alueellista talouskehitystä ja vahvistamaan rannikkoyhteisöjä, jotka ovat riippuvaisia meren luonnonvaroista ja jotka on siksi otettava täysimääräisesti mukaan meri- ja rannikkoalueiden hoitoon; muistuttaa, että merten ja rannikkoalueiden biologisen monimuotoisuuden ennallistaminen tukee rannikkoyhteisöjä ja edistää ilmastonmuutoksen hillitsemistä ja siihen sopeutumista; korostaa, että rannikkoyhteisöjä on kuultava säännöllisesti koko täytäntöönpanoprosessin ajan; 34. toteaa, että EU:n markkinat ja tuottajat ovat riippuvaisia muun muassa Mauritaniasta tuodusta kalasta, jotta EU:n kuluttajille voidaan taata elintarvikkeiden saatavuus; 35. vaatii, että tämän kestävää kalastusta koskevan kumppanuussopimuksen puitteissa EU:n lisäponnisteluissa on keskityttävä Maailman kauppajärjestön ja muiden kansainvälisten elinten haitallisten ja kestämättömien kalatukien lopettamiseen siten, että erityistä huomiota kiinnitetään laittomaan kalastukseen; 36. pyytää, että EU:n lainsäädäntöä, mukaan lukien unionin tuomioistuimen tuomioita, noudatetaan ja sovelletaan asianmukaisesti Mauritaniassa ja sen lähialueilla tapahtuvaan kalastukseen; 37. kehottaa puhemiestä välittämään tämän päätöslauselman neuvostolle, komissiolle, jäsenvaltioiden hallituksille ja parlamenteille sekä Mauritanian islamilaisen tasavallan hallitukselle ja parlamentille.